विराट कोहली ने पाकिस्तानी बल्लेबाज को किया रन आउट, तो बज उठा कोलावरी डी' सॉन्ग- देखें वायरल Video  
विराट कोहली का पुराना वीडियो वायरल
पाकिस्तानी बल्लेबाज को किया था रन आउट
अब सोशल मीडिया पर वायरल हो रहा है वीडियो
वर्ल्ड कप (World Cup 2019) में भारत और पाकिस्तान (Indian Vs Pakistan) का मैच हो चुका है. रविवार को हुए इस मैच में टीम इंडिया ने पाकिस्तान को 89 रनों से हरा दिया. लेकिन फैंस के दिमाग से अभी भी भारत-पाकिस्तान (Indian Vs Pakistan) मैच का क्रेज उतरा नहीं है. अब भारत और पाकिस्तान मैच का एक पुराना वीडियो सोशल मीडिया पर जमकर वायरल हो रहा है. सोशल मीडिया पर वायरल हुए इस वीडियो में देखा जा सकता है कि विराट कोहली (Virat Kohli) पाकिस्तानी बल्लेबाज को रन आउट करते नजर आ रहे हैं. हालांकि, मजे की बात यह है कि फैंस ने इस वीडियो को मोडिफाई कर इसमें साउथ के सुपरस्टार धनुष (Dhanush) का सुपरहिट सॉन्ग 'कोलावेरी डी' (Kolaveri Di) का गाना भी डाल दिया है.

A post shared by Ankur (@mr.kurmi.ankur9327) on Jun 18, 2019 at 1:46am PDT

विराट कोहली (Virat Kohli) के इस वीडियो को लोग खूब पसंद कर रहे हैं. इस वायरल वीडियो में देखा जा सकता है कि विराट कोहली (Virat Kohli) जैसे ही पाकिस्तानी बल्लेबाज को आउट करते हैं वैसे ही धनुष (Dhanush) का सुपरहिट सॉन्ग 'कोलावेरी डी' (Kolaveri Di) बजने लगता है. गेंद विकेट पर लगते ही धमाके की आवाज भी आती है. विराट कोहली के इस वीडियो को इंस्टाग्राम पर शेयर किया गया है. हालांकि, यह वीडियो 3-4 साल पुराना है. यह वीडियो एशिया कप का है, जब टीम इंडिया की कमान एम एस धोनी (MS Dhoni) के हाथों में थी.
भारत-पाकिस्तान (Indian Vs Pakistan) के मैच के क्रेज के बीच यह वीडियो वायरल हो गया. बता दें कि भारत ने मैनचेस्टर के ओल्ड ट्रैफर्ड मैदान पर खेली गए मुकाबले में पाकिस्तान को 89 रनों से मात दी थी. इस मैच में रोहित शर्मा (Rohit Sharma) ने 140 रनों की तूफानी पारी खेली थी. भारत-पाकिस्तान के बीच खेला गया वह मैच वर्षा प्रभावित वाला रहा था. भारत ने डकवर्थ लुइस के आधार पर जीत हासिल की थी.